Un bebeluș s-a născut în ambulanța SMURD.
O femeie din judeţul Argeş a născut în maşina SMURD care se îndrepta spre spitalul din oraşul Piteşti. Evenimentul a avut loc pe parcursul nopţii de joi spre vineri.
În jurul orei 3.00, paramedicii SMURD au intervenit în localitatea Teiu Vale pentru a prelua o femeie de 37 de ani, gravidă.Pe drumul spre Piteşti, aceasta a născut asistată de către paramedici, au anunţat reprezentanţii ISU Argeş.Femeia a născut un băieţel şi ambii au ajuns în siguranţă la spital fiind preluaţi de un echipaj SAJ.Mama le-a spus paramedicilor că este la a treia naştere.